CELEX: 62011TN0228
Language: bg
Date: 2011-04-26 00:00:00
Title: Дело T-228/11 P: Жалба, подадена на 26 април 2011 г. от Florence Barbin срещу решението, постановено на 15 февруари 2011 г. от Съда на публичната служба по дело F-68/09, Barbin/Парламент

16.7.2011   
            
            
               BG
            
            
               Официален вестник на Европейския съюз
            
            
               C 211/26
            
         Жалба, подадена на 26 април 2011 г. от Florence Barbin срещу решението, постановено на 15 февруари 2011 г. от Съда на публичната служба по дело F-68/09, Barbin/Парламент
   (Дело T-228/11 P)
   2011/C 211/56
   Език на производството: френски
   
      Страни
   
   
      Жалбоподател: Florence Barbin (Люксембург, Люксембург) (представители: S. Orlandi, A. Coolen, J.-N. Louis, É. Marchal, D. Abreu Caldas, avocats)
   
      Друга страна в производството: Европейски парламент
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени
               
                           —
                        
                        
                           решението на Съда на публичната служба, постановено на 15 февруари 2011 г. (дело F-68/09, Barbin/Парламент), с което се отхвърля жалбата на жалбоподателя,
                        
                     
         
               —
            
            
               като се произнесе по реда на новите разпоредби,
            
         
               —
            
            
               да отмени
               
                           —
                        
                        
                           решението от 10 ноември 2008 г. да не бъде повишена жалбоподателката в степен AD 12 в процедурата за повишаване за 2006 г.
                        
                     
                           —
                        
                        
                           да осъди Парламента да заплати съдебните разноски.
                        
                     
         
      Правни основания и основни доводи
   
   С настоящата жалба жалбоподателката иска отмяната на решението на Съда на публичната служба от 15 февруари 2011 г., постановено по дело F-68/09, Barbin/Парламент, с което Съдът на публичната служба отхвърля нейната жалба за отмяна на решението на Европейския парламент от 10 ноември 2008 г. да не бъде повишена жалбоподателката в степен AD 12 в процедурата за повишаване за 2006 г.
   Жалбоподателката излага в подкрепа на жалбата си две правни основания, изведени от:
   
               —
            
            
               Грешка при прилагане на правото, доколкото Съдът на публичната служба погрешно е приел, че Парламентът не е допуснал явна грешка в преценката, като е решил, от една страна, че последният не е бил длъжен да спазва вътрешните правила относно атестирането и повишаването ѝ, от друга страна, че е могъл законосъобразно да повиши длъжностни лица, притежаващи по-малко точки за заслуги от жалбоподателката, въз основа на мотиви, неспазващи системата за сравнително съпоставяне на съответните заслуги на длъжностните лица, които могат да бъдат повишени, както е предвидена в решенията на Бюрото и на Генералния секретар на Европейския парламент;
            
         
               —
            
            
               Нарушение на принципа на равно третиране, както и на задължението на Парламента да докаже липсата на дискриминация по отношение на жалбоподателката поради упражняването на нейното право на родителски отпуск.